**UNIVERSITATEA BABEȘ-BOLYAI DIN CLUJ-NAPOCA**

Oficiul de Management și Transfer Tehnologic și Cognitiv

Nr. de înregistrare

**CONTRACT DE CERCETARE POSTDOCTORALĂ AVANSATĂ**

Art. 1. **Temeiul juridic**

 Legea educației naționale nr. 1/2011 cu modificările la zi (LEN); Regulamentul privind organizarea și desfășurarea programelor postdoctorale de cercetare avansată în cadrul Universității Babeș-Bolyai din Cluj-Napoca, Hotărârea Senatului nr. 10.220/10.06.2019.

Art. 2. **Părțile Contractului**

(1) *Universitatea „Babeș-Bolyai”*, cu sediul în Cluj-Napoca, str. Mihail Kogălniceanu nr. 1, în calitate

de instituție de învățământ superior de stat acreditată, aflată în coordonarea M.E.N., instituție organizatoare de studii universitare de doctorat, înregistrată ca operator de date cu caracter personal sub nr. 5533, denumită în continuare *Universitate* și reprezentată legal de către rectorul său, Acad. prof. univ. dr. Ioan - Aurel POP, numită în continuare **UBB** și

(2) D-l/D-na

, cu domiciliul în

localitatea

, str.

, nr.

, bl. ,

scara

identitate

, etaj

, apt.

, seria

, județul

, nr.

la data de

, CNP

, născut(ă) în localitatea

, identificat(ă) cu actul de

,

și

(3) D-l*/*D-na

școlii doctorale

al CPD.

, membru al din Facultatea de

, în calitate de **Mentor**

Art. 3. **Obiectul Contractului**

Prezentul **Contract** are ca obiect derularea activităților pe parcursul programului postdoctoral de cercetare avansată, reglementând raporturile dintre Universitate, cercetătorul postdoctoral și mentor, cu precizarea drepturilor și obligațiilor părților semnatare, în concordanță cu legislația în vigoare.

Art. 4. **Durata Contractului**

Prezentul Contract se încheie pe o perioadă de:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ cu începere de la data de:\_\_\_\_\_\_\_\_\_\_\_\_\_\_\_\_ până la date de:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Art. 5. **Drepturile și obligațiile părților**

(1) **Drepturile Universității**:

(a) stabilește condițiile de desfășurare a activității cercetătorului postdoctoral pe perioada valabilității prezentului Contract.

(b) urmărește activitatea științifică a cercetătorului postdoctoral pe durata valabilității prezentului Contract și ia măsurile care se impun legate de aceasta.

(2) **Obligațiile Universității**:

(a) asigură condiții organizatorice și tehnice adecvate de studiu și cercetare, prin punerea la dispoziția cercetătorului postdoctoral a infrastructurii UBB pentru documentare și cercetare, precum și a unui cont gratuit de e-mail destinat corespondenței academice și celei administrative, conform Regulamentului de funcționare al Centrului de Comunicații de Date al Universității, având caracter de mijloc de comunicare oficial;

(b) asigură confidențialitatea datelor cu caracter personal ale cercetătorului postdoctoral, conform legii;

(c) eliberează, la cerere, documente care atestă calitatea de participant la un program postdoctoral de cercetare avansată;

(d) monitorizează și evaluează activitatea cercetătorului postdoctoral pe durata Contractului;

(e) stimulează și sprijină publicarea lucrărilor științifice ale cercetătorului postdoctoral în reviste de specialitate.

(3) **Drepturile cercetătorului postdoctoral**:

(a) să utilizeze infrastructura de cercetare a UBB, în conformitate cu regulamentele și normele în vigoare;

(b) să beneficieze de coordonarea Mentorului său și de interacțiunea cu membrii echipei de cercetare a acestuia pentru implementarea Planului de cercetare avansată;

(c)să solicite Consiliului Școlii Doctorale, pe baza unor motive bine întemeiate, schimbarea

Mentorului său;

(d) să participe la reuniunile sau seminariile departamentului/colectivului de cercetare, din care face parte Mentorul, atunci când sunt în discuție teme relevante;

(e) să participe la activitățile organizate de către Institutul STAR-UBB, școlile doctorale, OMTTC sau alte structuri din Universitate în domeniul cercetării științifice, transferului tehnologic și cognitiv, inovării și antreprenoriatului pentru inovare;

 (f) să beneficieze de logistica, centrele de documentare, bibliotecile și echipamentele Universității

 (g) să folosească echipament de protecție în timpul executării activităților de cercetare care au loc în mediu toxic, conform normelor de protecție a muncii;

(h) să lucreze, cu acordul Mentorului, în echipe de cercetare din cadrul Universității sau din cadrul unor unități de cercetare-dezvoltare care au încheiat acorduri sau parteneriate instituționale cu Universitatea;

 (i) să poată desfășura activități didactice în condițiile convenite cu Universitatea;

(j) să folosească serviciile de comunicație ale Universității - poșta electronică și internetul - în

legătură cu activitatea de cercetare, conform Regulamentului de funcționare al Centrului de Comunicații de Date al Universității;

 (k) orice alte drepturi stabilite de legislația în vigoare.

(4) **Obligațiile cercetătorului postdoctoral**:

(a) Rezultatele minime impuse fiecărui cercetător postdoctoral care trebuie realizate la finalizarea programului de cercetare avansată sunt:

• un raport științific/semestru (fiecare raport poate fi echivat cu o lucrare științifică publicată)

• participarea cu minimum o lucrare/an prezentată la conferințe/congrese științifice și publicarea/acceptarea spre publicare până la data finalizării programului a minimum o lucrare științifică într-o limbă de circulație internațională la standarde de excelență, definite în funcție de specificul domeniilor fundamentale/ramurilor de știință

* să redacteze și să susțină la finalul programului de cercetare avansată un raport de cercetare/o lucrare de sinteză privind cercetarea și rezultatele obținute (fiecare raport poate fi echivalat cu o lucrare științifică publicată/ acceptată la publicare); raportul/lucrarea de sinteză va fi susținut(ă) în fața unei comisii de trei membri constituită la propunerea Mentorului și avizată de către Consiliul Școlii Doctorale.

(b)să respecte regulamentele și regulile din Universitate, să aibă un comportament adecvat calității de cercetătorului postdoctoral;

(c)să anunțe imediat la secretariatul școlii doctorale și Oficiul de Management și Transfer Tehnologic și Cognitiv orice modificare care a survenit în datele sale personale;

(d)să nu solicite în corespondența sa cu angajații Universității transmiterea de date cu caracter

personal către alte conturi de e-mail decât cel pus la dispoziția sa gratuit de către UBB, pentru a se permite asigurarea confidențialității acestor date cu caracter personal, cerută de lege.

(5) **Drepturile Mentorului**:

 (a) să evalueze activitatea cercetătorului postdoctoral pe toată durata Contractului;

 (b) să refuze mentorarea cercetătorului postdoctoral în condițiile în care este pus fără voia sa într-un conflict de interese;

(c) să solicite Consiliului școlii doctorale, pe baza unor motive bine întemeiate, întreruperea mentoratului;

(6) **Obligațiile Mentorului**:

(a) să avizeze rapoartele științifice semestriale ale cercetătorului postdoctoral

(b) să desfășoare activitatea de mentorat a cercetătorului postdoctoral în cadrul școlii doctorale din Facultatea de: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ a Universității;

 (c) să depună diligențele necesare pentru implicarea cercetătorului postdoctoral în proiecte de cercetare;

(d) să evite apariția unor conflicte de interese în mentorarea cercetătorului postdoctoral.

Art. 6- **Clauze specifice**

(a) Cercetătorii postdoctorali își desfășoară activitatea de cercetare avansată sub coordonarea unui mentor și prin intermediul interacțiunilor cu membrii echipei de cercetare a acestuia. Cercetătorul postdoctoral trebuie să aloce un timp semnificativ programului postdoctoral, să se implice în activitatea de cercetare științifică derulată în cadrul școlii doctorale și să contribuie la atingerea obiectivelor acestei activități. Mentorul asigură coordonarea științifică a activității cercetătorului postdoctoral și facilitează însușirea de către acesta a cunoștințelor și instrumentarului unei cercetări științifice avansate, în conformitate cu standardele și practicile valabile pe plan internațional. Oficiul de Management și Transfer Tehnologic și Cognitiv și școlile doctorale facilitează accesul cercetătorilor postdoctorali la infrastructura de cercetare și la logistica de care dispune universitatea.

(b) Programul de cercetare avansată se va desfășura și finaliza prin atingerea rezultatelor minime la art. 5 alin. (4) lit. (a)-(d).

(c) În toate articolele/ cărțile și comunicările/posterele la conferințe legate de realizarea Planului de cercetare avansată sub imperiul prezentului Contract, cercetătorul postdoctoral va indica, printr-o formulă convenită cu UBB, faptul că rezultatele care fac obiectul articolelor/ cărților, comunicărilor/ posterelor respective au fost obținute prin intermediul infrastructurii de cercetare/ logisticii și cu sprijinul UBB.

(d) La finalizarea programului postdoctoral UBB acordă un atestat de studii postdoctorale.

(e) Drepturile de proprietate intelectuală şi industrială asupra rezultatelor  din cadrul cercetării universitare postdoctorale obținute prin derularea prezentulului contract aparţin Universităţii Babeş-Bolyai. Cercetătorul postdoctoral parte a prezentului contract va acorda Universităţii Babeş – Bolyai dreptul neexclusiv de a utiliza gratuit şi după cum consideră necesar toate documentele şi operele  rezultate pe parcursul cercetării postdoctorale, oricare ar fi forma acestora. Regimul juridic este reglementat de Legea nr. 8/1996 privind dreptul de autor şi drepturile conexe, Legea nr. 64 din 11 octombrie 1991 (republicata) privind brevetele de inventie, Legea nr. 83 din 24 iunie 2014 privind invenţiile de serviciu.

Art. 7. **Modificarea și terminarea Contractului**

(1) Orice modificare privind clauzele prezentului Contract, pe durata executării acestuia, impune

încheierea unui act adițional, conform dispozițiilor legale. Contractul se modifică de drept în cazul modificării legislației referitoare la organizarea și desfășurarea programelor postdoctorale de cercetare avansată.

(2) Conflictele în legătură cu încheierea, executarea, modificarea, suspendarea sau încetarea prezentului

Contract vor fi soluționate pe cale amiabilă. În eventualitatea în care stingerea divergențelor nu va putea

fi convenită pe cale amiabilă, soluționarea acestora va fi realizată de către instanța judecătorească competentă material și teritorial, conform legii.

(3) Încetarea prezentului Contract are loc: a) prin ajungerea sa la termen; b) pe cale amiabilă; c) prin rezilierea de către una din părți, pentru motive imputabile celeilalte părți.

Survenirea încetării privește atât Contractul, cât și actele adiționale încheiate în legătură cu acesta. Încetarea Contractului este guvernată de normele de drept comun aplicabile.

(4) Forța majoră, așa cum este aceasta definită de lege, duce la suspendarea executării Contractului și apără de răspundere partea care o invocă în termen.

Art. 7. **Alte clauze**

Prezentul Contract s-a încheiat astăzi

, la Universitatea Babeș-Bolyai din

Cluj-Napoca, în patru exemplare, câte unul pentru fiecare parte contractantă și unul pentru școala doctorală.

Universitatea Babeș-Bolyai Cercetător postdoctoral

Rector

Acad. prof. dr. Ioan-Aurel POP ...............................................................................

(Nume și prenume)

.................................................... .........................................................................

(Semnătura) (Semnătura)

Consilier juridic Universitate Mentor

Jr. Alexandru BRAȘOVEANU ........................................................

(Nume și prenume, grad. didactic/cercetare)

.................................................... .........................................................................

(Semnătura) (Semnătura)

 Director școală doctorală

 ........................................................

(Nume și prenume, grad. didactic/cercetare)

 .........................................................................

(Semnătura)